Next Generation Internet (NGI) és una iniciativa del Digital Single Market de la Comissió Europea.
La iniciativa va rebre finançament del fons europeu Horizon 2020 dins del programa de Recerca i Innovació.
La NGI té com a objectiu estructurar la Internet del futur com una plataforma interoperable que patrocina els valors que Europa vol promulgar: obertura, inclusivitat, transparència, privacitat, cooperació i protecció de dades.
La NGI impulsarà aquesta revolució tecnològica i garantirà l'adopció progressiva de conceptes i metodologies avançades que abasten els dominis de la intel·ligència artificial, la Internet de les coses o les tecnologies interactives.
A través d'un procés àgil i flexible, les Accions de Recerca i Innovació (RIA) del Next Generation Internet donen suport a actors externs de destacats grups d'investigació acadèmica, iniciatives d'alta tecnologia i pimes, en el seu treball sobre temes específics que contribueixen a evolucionar cap a una Internet més oberta, segura i inclusiva.
Els fons es destinaran mitjançant cicles curts de recerca orientats a les idees més prometedores.
Cadascun dels projectes seleccionats perseguirà els seus propis objectius, mentre que els RIA NGI proporcionaran la lògica i la visió del programa, el suport tècnic necessari, així com el coaching i la tutoria, perquè la recopilació de projectes contribueixi a un important avanç de la recerca i la innovació en el domini del NGI.
La proposta es centrarà en investigacions, idees i tecnologies avançades vinculades a casos d'ús rellevant i que es puguin introduir ràpidament al mercat i a la societat.
Tanmateix, aplicacions i serveis innovadors sense un component de recerca no estaran coberts per aquest model.
Les convocatòries, presentades a continuació, proporcionaran ajudes a projectes de recerca i innovació que contribueixin a crear una Internet oberta, fiable i de confiança.
L'objectiu concret d'aquesta convocatòria és permetre que els usuaris tinguin més privacitat a l'hora de navegar.
Així, investigadors i desenvolupadors hauran de generar tecnologies que evitin la visió de túnel, hauran de crear algoritmes de filtratge que s'adaptin millor als ideals de cada individu, etc. En general, millorar el rendiment dels mètodes de cerca no habituals, com per exemple la cerca per veu.
Aquesta convocatòria té l'objectiu de proporcionar a les persones nous instruments que permetin més capacitat d'acció.
L'ajuda va destinada a projectes que ajudin a la iniciativa NGI a mantenir la privadesa i confidencialitat dels usuaris.
Aquesta convocatòria finançarà projectes de durada entre 6 i 12 mesos que s'incloguin en les àrees següents:
La convocatòria s'organitza en 3 rondes.
La segona i la tercera estan enfocades a desenvolupar els projectes seleccionats a la primera fase, però també s'hi podran presentar projectes nous.
La quantitat de finançament per cada projecte dependrà de la modalitat: els projectes dedicats a la viabilitat obtindran una ajuda màxima de 75.000 €, els d'execució 150.000 € i els de transició a la comercialització 200.000 €.
En aquesta segona ronda de la convocatòria, la iniciativa està buscant 16 projectes per construir Productes Mínims Viables (MVP's) que treballin en tecnologies descentralitzades; de les quals la privacitat pel disseny, l'obertura i la sobirania de dades ciutadanes siguin el nucli de la seva proposta.
Els sol·licitants han d'estar integrats per mínim una i màxim dues persones legals; essent un grup de mínim 3 persones.
Aquestes tres persones han d'estar legalment establertes a un estat membre de la UE o a un país associat.